Michel Théato

Michel Johann Théato (født 22. mars 1878, død 1919) var en luxembourgsk maratonløper som representerte klubben Club Amical et Sportif de Saint-Mandé. Han vant gull på maratondistansen under OL 1900 i Paris. 

Lite er kjent om Théato, som arbeidet som visergutt hos en baker i Paris. Han vant maratonløpet som målte 40 260 m og ble arrangert under svært varme forhold, med en sluttid på like under tre timer. Seieren var imidlertid omdiskutert, da flere av konkurrentene, spesielt amerikaneren Arthur Newton, hevdet at Théato hadde tatt snarveier, takket være sin kjennskap til Paris' gater gjennom arbeidet. 

Det ble lenge antatt at Théato var fransk, først mot slutten av 1900-tallet ble det kjent at han faktisk var fra Luxembourg. Dermed er han den første olympiske medaljevinneren fra Luxembourg. I IOKs medaljedatabase var han tidligere registrert som deltaker for Frankrike, men dette ble endret i juli 2021 slik at Théato nå er oppført som gullmedaljevinner for Luxembourg.  

Hans personlige rekord på maraton var 2.42,44, satt i 1901.

OL-medaljer 
 1900  Paris -  Gull i friidrett, maraton  Luxembourg

Referanser

Eksterne lenker 
 

Luxembourgske langdistanseløpere
Olympiske mestere for Luxembourg
Medaljevinnere under Sommer-OL 1900
Deltakere for Luxembourg under Sommer-OL 1900
Friidrettsutøvere under Sommer-OL 1900
Personer fra byen Luxembourg
Fødsler i 1878
Dødsfall i 1919
Luxembourgske maratonløpere